Daniel Parejo Muñoz

Daniel Parejo Muñoz (Coslada, 16 ta' April 1989) huwa plejer tal-futbol professjonali li jilgħab bħala midfilder mat-tim Spanjol ta' Villarreal.

 Karriera 

Parejo kien prodott tal-akkademja mixtla ta' Real Madrid. Il-kowċ Bernd Schuster kien impressjonat bit-talent taż-żagħżugħ u għażlu biex jitħarreġ għal diversi drabi mat-tim tal-kbar.

Fl-4 ta' Awwissu 2008, Parejo ġie msellef għal sena lit-tim taċ-Championship Ingliż Queens Park Rangers, u ddebutta mal-QPR ħamest ijiem wara fejn daħal bħala sostitut fir-rebħa ta' 2–1 fuq Barnsley f'Loftus Road. Parejo għamel tmintax-il dehra.

Fis-17 ta' Diċembru 2008, Real Madrid sejjħuh lura mis-self, wara li l-midfilders regulari tagħhom Rubén de la Red u Mahamadou Diarra spiċċaw barra għall-istaġun kollu kawża ta' problemi fiżiċi. Parejo ingħata n-numru 17, li qabel kien milbus minn Ruud van Nistelrooy li wkoll kien se jkun barra mil-logħob għall-kumplament tal-istaġun. Minkejja dawn il-problemi fit-tim, hu ftit li xejn deher mat-tim bl-ewwel logħba tkun dik kontra Sporting de Gijón tal-15 ta' Frar.

F'Lulju 2009, Parejo nxtara minn Getafe, b'Real iżommu l-opzjoni li jerġgħu jixtruh fil-futur. Nhar il-25 ta' Marzu 2010, hu skorja gowl kontra l-eks-tim tiegħu, meta seraq ballun mill-gowler Iker Casillas. Il-konfront intemm f'telfa ta' 4–2. Dak l-istaġun hu għen lil Getafe jikkwalifikaw għat-tieni darba fl-istorja għall-UEFA Europa League.

Wara staġun deludenti li ra lit-tim jevita bi ftit ir-relegazzjoni, fl-14 ta' Ġunju 2011, Valencia ħabbru l-akkwist ta' Parejo għas-somma ta' €6 miljun.

 Statistika 

 Staġun Klabb Kompetizzjoni App Gowls2006–07Real Madrid Castilla Segunda División412007–08Real Madrid Castilla Segunda División B33102008–09Queens Park Rangers Championship Ingliż140Real Madrid Liga BBVA502009–10Getafe Liga BBVA286  Total  84  17

 Ħoloq esterni 


 Profil fuq BDFutbol

Kategorija:Nies ħajjin
Kategorija:Twieldu fl-1989
Kategorija:Plejers ta' Real Madrid CF
Kategorija:Plejers ta' Queens Park Rangers FC
Kategorija:Plejers ta' Getafe CF
Kategorija:Plejers ta' Valencia CF
Kategorija:Futbolers Spanjoli